गाउँ–गाउँमा विस्तार गरिएका असुरक्षित सडकका कारण धमाधम यात्रुहरुको ज्यान गइरहेको छ । राजनीतिक पहुँचका आधारमा स्थानीय तह र केन्द्रबाट पावर बजेट ल्याउने, नाम मात्रको उपभोक्ता समिति गठन गर्ने र कुनै प्रकारको सम्भाव्यता अध्ययन, इष्टिमेट र प्रभाव मुल्याङ्कन नगरी काटिएका सडकहरु यात्रुहरुलाई मृत्युतिर लगिरहेको स्थानीयहरुको आरोप छ । मेसिनको प्रयोग गर्ने र मेसिन चालकले जता सजिलो देख्यो उतै उतै बाटो लैजाने गरेका कारण सडकको स्तर खस्किएको छ ।
